Pesmi južnega vetra
2026-03-21 20:00 - 21:00 (Europe/Ljubljana) | Klub CD, Cankarjev dom, Prešernova cesta 10, Ljubljana, 1000
NAKUP VSTOPNIC

Pripovedovalski koncert dua Izpod korenin / za odrasle

12 EUR

Na osi časa in vsemirja duo Izpod korenin (Metka Knap in Josip Kramar) z redko tankoslušnostjo raziskuje južnoslovansko ljudsko glasbo. Metka in Josip s posebno pozornostjo svetita v starejše pristne oblike, ki jim morje množične monokulture preti s skorajšnjim neobstojem. V interpretacijah poudarjata preprosta dvoglasja in skozi pesem prebujata spomin na čase, ko je bil svet bolj organski in je človeška kultura zmogla biti njegov odsev. Uporabljata tradicionalna glasbila, kot sta makedonska kemene in tamburica, in preprosta tolkala z Bližnjega vzhoda. Z njimi se želita prikloniti bogatim tradicijam in hkrati zabrisati geografske in kulturne meje.

Zgodbe iz čarobnega vrta
2026-03-21 17:00 - 18:00 | Kosovelova dvorana, Cankarjev dom, Prešernova cesta 10, Ljubljana, 1000
NAKUP VSTOPNIC

animirani film / za otroke: 7+

6’50 EUR, 5’50* EUR (* EUR za mlajše od 25 in starejše od 65 let ter upokojence)

Film predstavlja zgodovinski mejnik slovenskega animiranega filma, saj je po 27 letih šele drugi celovečerni animirani film s slovenskim producentom in režiserjem.
Tomi (4), Suzana (8) in Darko (10) prvič obiščejo dedka po izgubi ljubljene babice. V hiši vlada tišina, dedek pa je odtujen. Suzana, navdihnjena s spomini, prevzame babičino vlogo pripovedovalke zgodb. S svojimi čarobnimi pripovedmi in neizmerno domišljijo poskuša povrniti toplino v dedkov dom in medsebojne odnose. Potopimo se v čarobni svet skrivnostne mačke, na prvi pogled strašne pošasti in drznega letečega gospoda. Zgodbe namreč niso le skrivnostne, dramatične, žalostne in smešne, temveč služijo kot pomoč vsem družinskim članom, da se lažje spoprimejo z izgubo.
Pridružite se jim na čarobni pustolovščini, na kateri zgodbe zdravijo srce in prebudijo spomine, ki nikoli zares ne izginejo!
Spletna stran filma: Zgodbe iz čarobnega vrta
Video napovednik: Zgodbe iz čarobnega vrta | Napovednik – YouTube
Scenaristi: Petr Krajíček, Marek Král, Patrik Pašš, Ivana Laučíková, Jerneja Kaja Balog, Maja Križnik, Blandine Jet
Avtorja likovne zasnove: Patrizia Oritz Martinez, Jean-Claude RozecDirektorji fotografije: Radka Šplíchalová, Václav Fronk, Alan Soural, Simona Weisslechner, Miloš Srdić, Mathilde GaillardMontažerka: Adéla ŠpaljováSkladateljica glasbe: Lucia ChuťkováOblikovalec zvoka: Miroslav Červená ChaloupkaDI kolorist: Teo RižnarGlasovi: Janez Hočevar, Khaleesi Luna Meglič, Jadranka Tomažič, Jana Zupančič, Lars Leban, Tibor Bezlaj Milčinski, Sofia Bagola, Svit Kandare, Matej Puc, Maša Derganc Veselko, Blaž Šef, Julijan Pop-Tasič, Tosja Tomšič Belle, Silva Čušin, Niko Goršič, Ema Žerovnik in Asja Kahrimanović BabnikProducenti: Martin Vandas, Alena Vandasová, Juraj Krasnohorsky´, Kolja Saksida, Jean-François Le Corre, Mathieu CourtoisProdukcija: MAUR film, Artichoke, ZVVIKS, Vivement Lundi!Koprodukcija: Czech Television, Slovak Television And Radio – STVR, RTV Slovenija, Pictanovo, Personne N‘Est Parfait!
S podporo: Eurimages, Creative Europe – Media, Czech Film Fund, Slovak Audiovisual Fund, Slovenski filmski center, Filmski studio Viba film, Région Bretagne / Bretagne Cinéma, v sodelovanju s CNC
Nagrade in festivaliTekmovalni program Generation Kplus na 75. Berlinalu
Zlín Film Festival, otvoritveni film festivala
Annecy International Animation Film Festival, Feature Films Contrechamp

Gora, skala, gozd, drevo
2026-03-21 17:00 - 18:00 | Štihova dvorana, Cankarjev dom, Prešernova cesta 10, Ljubljana, 1000
NAKUP VSTOPNIC

pripovedovalska predstava / za otroke: 10+ in odrasle

10 EUR

Junakinje in junaki čudežnih pravljic so popotniki, razdalje merijo z dolgimi koraki in govorijo univerzalni jezik tega sveta, tako kot vetrovi, živali, velikani in čarovnice. Čudežne pravljice lahko ugledamo kot zemljevid nekega sveta, v katerem je človek le delček skrivnostno žive pokrajine. Pojdimo torej na pot!
Dogodek prinaša svež izbor čudežnih pravljic, ki bodo pri založbi Mladinska knjiga izšle leta 2026 ob 70. obletnici zbirke Zlata ptica.

Izbor, priredba, dramaturgija, pripoved: Špela Frlic
Glasba: duo Zajtrk (Laura Kranjc, Sven Horvat)
Produkcija: Zavod Homo Narrans in Cankarjev dom.

Foto: Lea Čehovin

Razstava Zgodbe iz čarobnega vrta
2026-03-21 15:30 - 16:00 | Slovenska kinoteka, Miklošičeva 18, Ljubljana, 1000, Slovenia
vodstvo po razstavi o nastajanju animiranega filma / za otroke: 6+ in odrasle

Razstava obiskovalce popelje v zakulisje nastajanja celovečernega animiranega filma Zgodbe iz čarobnega vrta. S pomočjo izvirnih scenografij in lutk ter številnih interaktivnih elementov razstava na dostopen in zabaven način predstavlja tehnike, faze in trike lutkovne stop animacije.
Voden ogled vas sprehodi skozi celoten ustvarjalni proces: od pisanja scenarija, izdelave scenografije in lutk do procesa animiranja, sinhronizacije, posebnih učinkov in končne montaže. Od blizu pa si lahko ogledate tudi lutke, rekvizite, likovne predloge ter načrte, po katerih je film nastal.

Prijave na voden ogled sprejemamo do petka, 20. marca, na blagajna@kinoteka.si.
Nakup vstopnic v Slovenski kinoteki (Miklošičeva 28, 1000 Ljubljana)
odrasli 4 EURotroci 2 EURdružina 6 EUR

Vabljeni, da z nami vstopite v magični svet zgodb iz čarobnega vrta!

Kustosa: Jurij Bobič, Lucija Smodiš

Foto: Asiana Jurca Avci

Ta nori svet
2026-03-21 11:00 - 12:00 | Štihova dvorana, Cankarjev dom, Prešernova cesta 10, Ljubljana, 1000
NAKUP VSTOPNIC

pripovedovalski dogodek za otroke

10 EUR, za študentke in študente AGRFT UL brezplačno

Študentke in študenti Akademije za gledališče, radio, film in televizijo bodo skozi sodobno interpretacijo oživili pravljice iz svetovne ljudske zakladnice. Znane in manj znane pravljice bodo dobile nove poudarke, sveže pomene in aktualne odmeve. Dogodek bo v živo spremljala glasbena skupina Milena, ki jo skoraj v celoti sestavljajo študenti in študentke različnih ljubljanskih fakultet.

Mentorja: doc. Ana Duša in asist. Martin Vrtačnik

Produkcija: Cankarjev dom in KD Pripovedovalski Variete; v sodelovanju z AGRFT UL

Ilustracija: Barbara Ogrič Markež

Tri zdrave Marije in en oče naš: Lakota
2026-03-20 20:00 - 21:00 | Štihova dvorana, Cankarjev dom, Prešernova cesta 10, Ljubljana, 1000
NAKUP VSTOPNIC

pripovedovalska predstava / za odrasle

10 EUR

Pripovedovalski večer združuje ljudsko in osebno pripoved ter ljudsko pesem, osredotoča pa se na enega temeljnih strahov človeškega rodu: lakoto. Gre za temo, ki je v tradicionalni pripovedi tako ali drugače pogosto prisotna, v današnjih negotovih časih pa se kot temna senca prikrade tudi v misli marsikoga izmed nas, ki je nikoli nismo dejansko občutili, jo pa poznamo iz družinskih pripovedi ali zastrašujočih poročil dogajanja z drugih, manj srečnih koncev sveta.
Zgodbe obravnavajo različna zgodovinska obdobja, ki so se v spomin zapisala (tudi) zaradi lakote, ki jih je definirala: začetek 14. stoletja, ko je velik del Evrope zasegla Velika lakota, ki je sledila slabim vremenskim razmeram; sredino 18. stoletja in Krompirjevo lakoto, ki je povzročila masovno izseljevanje Ircev v Ameriko; ter 20. stoletje, ko so bile lakote v Evropi predvsem posledica obeh svetovnih vojn, zaključilo pa se je, vsaj za Evropo, s splošnim blagostanjem.
Tri zdrave Marije in en oče naš so:Ana Duša (besedilo, pripoved, glas), Polona Janežič (klaviature, glas), Boštjan Narat (kitara, glas) in Vesna Zornik (glas).
V predstavi so uporabljeni ljudski pravljični motivi moja mati me je ubila, moj oče me je pojedel, ribič in njegova žena, zlata jama in lačna trava ter pesmi Pa Tminu se patiepaje (slovenska ljudska), Piši, piši, draga, v Ameriko (slovenska ljudska), Križenosec (besedilo: makedonska ljudska, glasba: Polona Janežič), Mlinar (besedilo: slovenska ljudska, glasba: Polona Janežič) in Gor na gori (besedilo: Ana Duša, glasba: litvanska ljudska).

Popravlice in zagonetke z Andrejem Rozmanom - Rozo
2026-03-20 17:00 - 18:00 | Štihova dvorana, Cankarjev dom, Prešernova cesta 10, Ljubljana, 1000
NAKUP VSTOPNIC

pripovedovalska predstava / za otroke

10 EUR

Pesnik, pisatelj, dramatik in igralec Andrej Rozman Roza bo ritmično dosledno in ironično razigrano slavil krhko lepoto resnice in pravice. V pravljični koeksistenci bo srečeval zvrhane protagoniste in podmazoval kretnice življenjskih zapletljajev. Da se bodo bregovi oči hvaležno zibali …

Foto: Saša Kovačič

Gostovanje pripovedovalke Xanthe Gresham-Knight
2026-03-19 19:00 - 20:00 | Klub CD, Cankarjev dom, Prešernova cesta 10, Ljubljana, 1000
NAKUP VSTOPNIC

pripovedovalska predstava / za odrasle

12 EUR

Xanthe Gresham Knight je pisateljica in pripovedovalka razkošnega repertoarja. Avtorica knjige Goddesses and Heroines, ki je izšla pri založbi Thames and Hudson, je ustvarila vrsto predstav, posvečenih božanskemu v ženski, med drugim Cassandro za Radio 4 (na voljo kot podcast BBC) in The Online Goddess Lounge s podporo Angleškega umetniškega sveta (The Arts Council of England).
Xanthe je bila rezidenčna pripovedovalka na Univerzi Harvard, v Blanton Museum v Teksasu idr. Sedemnajst let je delovala kot višja predavateljica gledališke umetnosti in pripovedovanja na University of East London. Poleg gostovanj po svetu in ustvarjanja doma v Seafordu v Sussexu je Xanthe umetniška vodja skupine GuestHouse storytellers v Newhavnu v Vzhodnem Sussexu.

Foto: Mishko Papic

Bitja so, čudežna
2026-03-18 19:00 - 20:00 | Štihova dvorana, Cankarjev dom, Prešernova cesta 10, Ljubljana, 1000
NAKUP VSTOPNIC

večer pripovedi v narečju / za odrasle

12 EUR

Naslonjeni na strmine spomina bodo v jeziku, v katerega je vstopil vetra dih, spregovorili – pripovedovalka Nataša Tič Ralijan in pripovedovalca Andrej Predin ter Boštjan Napotnik – Napo. V vztrepetu ljudske pesmi, ki se vzpne v spev množice, bo zaslišati edinstveno Zvezdano Novaković.

Ilustracija: Barbara Ogrič Markež

Lisička sestrička
2026-03-17 17:00 - 18:00 | Štihova dvorana, Cankarjev dom, Prešernova cesta 10, Ljubljana, 1000
NAKUP VSTOPNIC

pripovedovalska predstava / za otroke 5+

10 EUR

Pesnica, pisateljica in pripovedovalka Anja Štefan, dobitnica nagrade Prešernovega sklada 2022 za literarno ustvarjalnost, v sijoči ubranosti glasov poveže živalske pravljice z različnih koncev sveta. Ob godbi mojstra Janeza Dovča se obda z zajci, lisicami, volkovi, a tudi leopardi in pitoni. Iz ognjišča se tedaj dvigne dražeči prasket …

Produkcija: Zavod Zlata ptica

Foto: Nada Žgank

Ta nori svet
2026-03-16 20:00 - 21:00 | Štihova dvorana, Cankarjev dom, Prešernova cesta 10, Ljubljana, 1000
NAKUP VSTOPNIC

pripovedovalski dogodek za odrasle

12 EUR, za študentke in študente AGRFT UL brezplačno

Študentke in študenti Akademije za gledališče, radio, film in televizijo bodo skozi sodobno interpretacijo oživili pravljice iz svetovne ljudske zakladnice. Znane in manj znane pravljice bodo dobile nove poudarke, sveže pomene in aktualne odmeve. Dogodek bo v živo spremljala glasbena skupina Milena, ki jo skoraj v celoti sestavljajo študenti in študentke različnih ljubljanskih fakultet.

Pripovedujejo študentke in študenti AGRFT UL: Robert Kladnik, Nace Korošec, Špela Lovrec, Mila Peršin, Borut Petrović, Ela Potočnik, Filip Žunić in Matic Žust Šprah

Glasba: Milena (Dan Caf, Lovro Žunić, Filip Klančnik, Nika Škodič in Benjamin Virk; Luka Rener k. g.)

Mentorja: doc. Ana Duša in asist. Martin Vrtačnik

Produkcija: Cankarjev dom in KD Pripovedovalski Variete; v sodelovanju z AGRFT UL

Ilustracija: Barbara Ogrič Markež

Bajka o koščeni piščali
2026-03-16 17:00 - 18:00 | Štihova dvorana, Cankarjev dom, Prešernova cesta 10, Ljubljana, 1000
NAKUP VSTOPNIC

pripovedovalska predstava / za otroke: 7+ in za odrasle

10 EUR

Na zemljevidu časa je neizmeren svet. Sila spomina vstopi v trenutek, ki je med senco in sonce povabil glasbo.
Zvočno in vizualno bogata predstava otrokom približa svet davnine, čas, ki je rodil prvo in najstarejše glasbilo, kar jih poznamo: neandertalčevo piščal.
Ob 30-letnici odkritja neandertalčeve piščali ustvarjalke Mateja Fi, Allja Petric in Tjaša Koprivec Vuga gledalce popeljejo v skrivnostno globino predčasa. Z izbrano poezijo, blestečo glasbeno sliko in senčnim gledališčem uslišijo neslišno: ko je raztrgano meglo boja za obstanek razsijala lepota.
Predstava je nastala na povabilo ZT Cerkno ob 30. obletnici najdbe neandertalčeve piščali, v koprodukciji Zavoda za turizem Cerkno in Cankarjevega doma.
Gledališče Čačka in belo jajce/avtorji predstave:Režija, dramaturgija, scenografija in likovna podoba: Mitja Ficko
Glasba: Mateja Fi, Allja Petric
Besedilo: Tjaša Koprivec Vuga
Produkcija: Zavod za turizem Cerkno in Cankarjev dom

Poduk igranja na neandertalčevo piščal: Boštjan Gombač
Dodatno režijsko mnenje: Martina Maurič Lazar, Ajda Rooss

Večer čudežev: Kruh, razlomljen med dvema
2026-03-15 19:00 - 20:00 | Klub CD, Cankarjev dom, Prešernova cesta 10, Ljubljana, 1000
NAKUP VSTOPNIC

pripovedovalska predstava / za odrasle

12 EUR

Koliko čudežev! Na plodni njivi preobrazbe, pogleda in glasu vse podrhteva … Včasih se čudež zgodi kot rana. Včasih kot pesem. Včasih kot kruh, razlomljen med dvema.
Kako ohraniti zvestobo sebi, ko so ti oteli obliko; kako zadržati odprte dveri med življenjem in smrtjo; kako nepreklicno razumeti, da večnost naseljuje majhno in da se božansko razodeva v skrbi za drugega?
Zemeljsko mejo neustrašno prestopata pripovedovalki Tajda Lekše in Tjaša Koprivec Vuga. S slemena večnosti v premierno stvaritev nežnočutno mezi glasbena magija Allje Petric. Antični miti se razkrijejo kot žive, krhke in presunljivo sodobne zgodbe o izgubi, upanju, zvestobi in moči ljubezni, ki vselej presega čas.

Izbor, dramaturgija: Tjaša Koprivec Vuga
Pripovedujeta: Tajda Lekše in Tjaša Koprivec Vuga
Glasba in vokal: Allja Petric

Dekle, obljubljeno soncu
2026-03-14 19:00 - 20:00 | Štihova dvorana, Cankarjev dom, Prešernova cesta 10, Ljubljana, 1000
NAKUP VSTOPNIC

Pripovedovalsko-glasbena predstava / od 10. do 15. leta

10 EUR

Pripovedovalsko-glasbeni dogodek Dekle, obljubljeno soncu je nastal po istoimenski zbirki ljudskih pravljic iz držav nekdanje Jugoslavije, ki v ospredje postavlja dekleta in njihove strategije preživetja, in ki je pri Mladinski knjigi izšla junija 2024. Čudežne pravljice, uvrščene v zbirko, upovedujejo skrivnosten in pogosto nevaren svet, v katerem se dekleta lahko zanesejo le na lastno pamet, iznajdljivost in pogumno srce ter tu in tam tudi na kakšno prijazno starko, ki jim pride na pot. V dogodku, v katerem je pripoved spretno prepletena z glasbo dua All strings detached, si nastopajoče za rdečo nit jemljejo vprašanje enakovredne ljubezni, danih in prelomljenih obljub in (ne)zmožnosti srečnih koncev.
Izbor, priredba, dramaturgija, pripoved: Špela Frlic
Glasba: All Strings Detached (Jana Beltran in Vesna Godler)

Spremljevalni program: Dekle, ki se ni balo medvedov
2026-03-14 16:00 - 17:00 | Kinodvor, Kolodvorska ulica 13, Ljubljana, Ljubljana, 1000, Slovenia
NAKUP VSTOPNIC

Program kratkih animiranih filmov, za otroke: 10+ / več avtorjev, 2026, 61’, v slovenščini, tudi v italijanščini s podnapisi

Štiri kratke, drzne in humorne zgodbe o pogumu, odločnosti, uporu, potrebi ostati zvest samemu sebi in prihodnosti.

»Animacija je sodobni način pripovedovanja starih zgodb«, je pred leti zapisal režiser animiranih filmov Tomm Moore: »Zgodbe ostajajo žive, kadar so vedno znova na novo povedane.« Program kratkih animiranih filmov sledi tej ideji. Tri avtorice in avtor vsak na svoj način raziskujejo, kako oživiti zgodbe z animacijo.
Ogledu filmov bo sledil pogovor z ustvarjalci izbranih filmov.

Dekle, ki se ni balo medvedov
Lea Vučko, Slovenija, Hrvaška, Madžarska, 2025, 20’; Invida
Nekoč je živelo dekle, ki se ni balo ničesar. Oče jo svari pred medvedom, da bi jo zadržal doma. Toda ona se preobleče v fanta in se odpravi v svet, ki dekletom pogosto ne priznava moči. Na poti premaguje čarobna bitja in lastne strahove – vse do srečanja z legendarno pošastjo, ki jo za vedno spremeni.

Julka
Valeria Cozzarini, Slovenija, Italija, Hrvaška, Bolgarija, 2025, 11’ 35’’, Arsmedia
Ko Julki mama splete kito, se s prijateljema odpravi v šolo. Razigrano hitijo po ulicah Trsta, mimo tramvaja, ladij in galebov. Dokler njihovega klepeta ne sliši učitelj – v šoli je dovoljeno govoriti le v enem jeziku, italijanščini.

Nemogoč otrok
Grega Mastnak, Slovenija, 2026, 19’ 19’’, OZOR, zavod za gibljive slike
Pred davnimi, pradavnimi časi je živelo krdelo ljudi, in to karseda udobno. Večino časa niso počeli nič in so cele dneve počivali. Potem pa se mlademu paru rodi otrok z nenavadno veliko glavo. Miru je konec; nastopil je čas za napredek.

Plavutarji
Veronika Hozjan, Slovenija, Hrvaška, 2026, 9’ 42’’, Dagiba
Mesto poplavlja. Ljudje se hitro prilagajajo novi resničnosti – če se potopijo v vodo, jim čudežno zrastejo plavuti. Čevljar se trmasto oklepa starega načina življenja. Njegovo ženo pa vabi pesem brezskrbnih plavutarjev. Ker voda vztrajno narašča, je treba sprejeti odločitev. Bosta sledila drugim? Ali bosta izbrala drugačno pot?

Povezava do programa:
Dekle, ki se ni balo medvedov

Povezava za Kinodvor vstopnice:
https://kinodvor.kupikarto.si/dogodek.php?&dogId=9180&lang=SI

Ilustracija: Barbara Ogrič Markež

Isimangaliso
2026-03-13 19:00 - 20:00 | Klub CD, Cankarjev dom, Prešernova cesta 10, Ljubljana, 1000
NAKUP VSTOPNIC

pripovedovalski koncert z Boštjanom Gombačem

12 EUR

Ingeniozni Boštjan Gombač, umetnik, ki s svojo kreativno briljanco spaja mnoštvo izrazov (radijska igra, animirani film, plesne in gledališke predstave, muzikali, predstave za otroke in mladino, dokumentarni filmi), bo v praizvedbi vokalno-glasbeno-pripovedovalske potorisbe uzrl čudež(no). Kdo je ona, ki sliši tanjše kot slehernik? Koščki sveta, ki tečejo in odtekajo, trave, reke, kamni, drevesa … Sliši jih. Zmore biti njihov glas.
Na oboku multiinstrumentalnega žongliranja se Boštjan Gombač zazre v svoj temelj, rodno trstičje, in se vdre globoko, globlje v (na)vdih.

Foto: Peter Uhan
